মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
২০১৪ এশিয়ান গেমসে ক্রিকেট
২০১৪ এশিয়ান গেমসে ক্রিকেট খেলা দক্ষিণ কোরিয়ার ইনছনে অনুষ্ঠিত আঞ্চলিক ক্রিকেট প্রতিযোগিতাবিশেষ। ২০ সেপ্টেম্বর - ৩ অক্টোবর পর্যন্ত পূর্ব-নির্ধারিত ২০১৪ সালের এশিয়ান গেমসে ৩৬টি ক্রীড়ার অন্যতম ক্রিকেট খেলায় অংশগ্রহণকারী এশিয়ার বিভিন্ন জাতীয় ক্রিকেট দল মহিলা ও পুরুষ বিভাগে প্রতিদ্বন্দ্বিতা করে। এশিয়ান ক্রিকেট কাউন্সিলের সদস্যভূক্ত শীর্ষস্থানীয় দল এবং সহযোগী দলগুলোর পুরুষ ও মহিলা দলগুলো ক্রিকেট খেলায় অংশ নেয়। দক্ষিণ কোরিয়ায় এবারই প্রথম ক্রিকেট প্রতিযোগিতা অনুষ্ঠিত হয়। খেলাগুলো টুয়েন্টি২০ পদ্ধতিতে অনুষ্ঠিত হয়।